
* Fratele nostru Andrei Melniczky (foto) a primit vineri diaconia, iar azi ridică şi 
crucea preoţiei, pentru parohia Groşii Noi, jud. Arad. Dumnezeu să-l întărească pe |. 
acest drum, alături de familie! 

Maicii Domnului Paramythia de la mănăstirea Vatoped, din Sf. Munte, icoană Numărul 40 (C LIII) 17 decembrie 2023 


făcătoare de minuni şi ajutătoare celor cu inima întristată. 


* Duminica trecută, la invitaţia Parohiilor din Pecica, Părintele Ştefan a fost 
prezent la comemorarea episcopului Roman Ciorogariu, ţinând un cuvânt inti- 
tulat „Cu credinţă şi răbdare”, alături de dr. Emanuil Nicolae Ineoan (fiul 
preotesei Denisia din Pecica şi istoric din Cluj-Napoca). 

Sf. Ioan Gură de Aur 


D 17 - DUMINICA A 28-A DUPĂ 


* În această perioadă îi pomenim în chip deosebit în rugăciuni pe copila Sara-Anamaria şi pe sora Lidia, la 3 ani RUSALII (a Sfinţilor Strămoşo 
de la adormire, precum şi pe fratele Ludovic. Dumnezeu să-i odihnească! după trup ai Domnului); Sf. 

: Ă Sena Ă p . Prooroc Daniel; Sf. Trei Tineri: D O V E 7 | L E 
+ Marţi seara, 19 decembrie, la biserică ne vor bucura prin colindele lor Grupul Sf. loan Damaschin, ca o pregus- Anania, Azaria şi Misail; Sf. Ier. 


tare a concertului propriu-zis de la Filarmonică, din 20 decembrie. Să-i întâmpinăm cum se cuvine! Dionisie de Zachint — PEȘTE 


Nașterii Mântuitorului 


L 18 - Sf. Mc. Sebastian; Sf. Cuv. E 
Daniil Sihastrul - ULEI” 1n ziua de Crăciun 
Cuv. Veniamin Costachi, mitropoli- 


tul Moldovei (1846) 
ȘTIRI 


M 19 - Sf. Me. Bonifatie; Sf. 
Cuv. Aglaia; Sf. Muceniţă Faus- 
+ Părintele ieromonah Veniamin ta (mama Sf. M.Mc. Anastasia); 
Stan, slujitor la Mănăstirea Hodoş- 
Bodrog, a trecut la Domnul săptămâna 
aceasta, după o lungă suferinţă. (sursa: Mi 20 - Sf. Sf. Mc. Ignatie Teofo- 
arhiepiscopiaaradului.ro) rul; Sf. Cuv. loan de Kronstadt; 
Sf. Cuv. Teoctista (mama Sf. Te- 
odor Studitul) - ULEI Mărturisi- 
toarea mon. Teodosia Gologan 
(1972) 


J 21 - Sf. Mc. Iuliana; Sf. 630 
Mucenici din Nicomidia; Sf. Cu- 
vioşi: Macarie Postitorul şi Pro- 
copie cel nebun pentru Hristos Precum plantele cele nobile, când se pun în pă- 
mânt, îndată şi repede cresc la înălţime, la 
[4 [4 fel această sărbătoare, care la apuseni era 
V 22 - Sf. Mare Mc. Anastasia; demult cunoscută, iar la noi, abia acum, de 
Sf. Ier. Petru Movilă al Kievului câţiva ani s-a adus, aşa de repede a crescut 
Martirii din decembrie 1989 şi aşa de multe roade a adus. 


LIBRĂRIA LOGOS 
ne recomandă 


POVESTIRI DE CRĂCIUN DIN CLASICII RUŞI 


Aflate sub semnul Naşterii Domnului, povestirile din această carte reprezintă un minu- 
nat prilej pentru a reflecta asupra umanităţii noastre. Compasiunea şi umorul luminos, 
idealurile creştine şi realitatea brutală a grijilor lumeşti, raza caldă a bunătăţii eroice, 
melancolia vremelniciei celor pământeşti îşi găsesc reflecţia în aceste minunate texte din 
fondul clasic al literaturii ruse şi universale. 


Cititorului iubitor de frumos şi de emoție autentică acest buchet de rare flori literare îi S 23 - Sf. 10 mucenici din Creta; C 3 aa ui . i i 

va aduce, fără îndoială, bogăţie sufletească dăinuitoare. Sf. ler. Nifon al Constanţianei; eea ce patriarhii cu mare dor au aşteptat, proorocii au prezis, drepții 
Sf. Cuv. Naum de Ohrida; Sf. au dorit să vadă, s-a împlinit în ziua de astăzi: Dumnezeu S-a arătat în 
Cuv. Servul (ocrotitorul parali- trup pe pământ şi a locuit între oameni. De aceea, să ne bucurăm şi să 
ticilor) - ULEI ne veselim, iubiţilor! Nu sunt nici zece ani de când această zi s-a făcut 


cunoscută, şi iată că ea străluceşte prin râvna noastră, ca şi când ni s-ar 
fi predat din veac şi de mulţi ani... Precum plantele cele nobile, când se 
pun în pământ, îndată şi repede cresc la înălțime, la fel această sărbă- 


Arhiva pdf a revistei: https://archive.org/search.php?query=Maximina+pentru+suflet&sort=-publicdate 
Contact: revista.maximina E gmail.com sau la tel. 0734.194.372. Mulţumim tuturor pentru rugăciuni şi ajutor! 

toare, care la apuseni era demult cunoscută, iar la noi, 
abia acum, de câţiva ani s-a adus, aşa de repede a crescut 
şi aşa de multe roade a adus, precum şi voi vedeţi, că bi- 
serica este plină de mulţimea credincioşilor. 


„.. Deci, ce doriţi voi să auziţi întru această zi? Ce altceva 
decât să vorbim despre această zi. Eu ştiu că mulţi, încă 
şi acum, nu sunt lămuriţi întru sine despre această săr- 
pătoare. Unii sunt pentru, alţii împotrivă, şi în toate lo- 
curile se vorbeşte despre ea. Ei bine, despre această zi 
vom vorbi noi! Căci această zi, măcar că nu se ştie 
prea multe despre dânsa, se află la noi în aşa de 
mare cinste. Este lucru dovedit că ea, când va fi mai 
mult cunoscută, se va bucura de o râvnă mult mai mare. 
O pătrundere mai mare ce veţi dobândi despre ea, prin 
vorba mea, va mări şi mai mult dragostea voastră către 
această sărbătoare. 


Eu am trei dovezi din care noi cunoaştem că acesta este 
timpul în care S-a născut Domnul nostru lisus Hristos, 
Cuvântul lui Dumnezeu. 


Cea dintâi din aceste trei dovezi este repejunea cu 
care această sărbătoare s-a făcut cunoscută 
pretutindeni şi a ajuns la aşa înălțime şi înflo- 
rire. Pe ceea ce Gamaliil a zis în privinţa propovăduirii 
Evangheliei: „De este lucrul acesta de la oameni se va 
risipi, iar de este de la Dumnezeu, nu veţi putea să-l ri- 
sipiţi” (Fapte 5, 38-39), tocmai pe aceasta mă bizuiesc eu 
când vă vorbesc despre sărbătoarea de astăzi. Fiindcă 
Cuvântul lui Dumnezeu, Care S-a născut în această zi, 
este din Dumnezeu, de aceea această sărbătoare nu nu- 
mai că nu a încetat, ci din an în an s-a făcut mai mare şi 
mai slăvită. De asemenea, şi acea propovăduire a Evan- 
gheliei despre care grăieşte Gamaliil, în puţini ani s-a 
răspândit în toată lumea, măcar că peste tot era condusă 
de făcătorii de corturi, de pescari şi de oameni neîn- 
văţaţi. Micimea slujitorilor nu vătăma cu nimic, căci pu- 
terea Acelui care Se propovăduia biruia toate mai dinain- 
te, depărta toate piedicile şi descoperea propria putere. 


Iar dacă cineva nu este lămurit de cele zise de mine, eu 
pot să aduc o a doua dovadă. Care? Ea se află în spu- 
sele Evangheliei: „în zilele acelea a ieşit poruncă de la 

Cezarul August să se înscrie toată lumea. Această înscrie- 
re s-a făcut întâi pe când Quirinius cârmuia Siria. Şi se 
duceau toţi să se înscrie, fiecare în cetatea sa. Și s-a suit 
şi Iosif din Galileea, din cetatea Nazaret, în Iudeea, în 
cetatea lui David care se numeşte Betleem, pentru că el 
era din casa şi din neamul lui David, ca să se înscrie îm- 
preună cu Maria, cea logodită cu el, care era însărcinată. 
Dar pe când erau ei acolo, s-au împlinit zilele ca ea să 
nască, şi a născut pe Fiul Său, Cel Unul-Născut şi L-a 
înfăşat şi L-a culcat în iesle, căci nu mai era loc de găzdu- 
ire pentru ei” (Luca 2, 1-7). 


De aici se vede că EI S-a născut în timpul celui din- 
tâi recensământ. Deci, cel ce ar putea vedea actele cele 
vechi ce se află la Roma, va afla exact timpul acestui re- 
censământ. Dar tu zici: „Ce ne trebuie nouă acestea, noi 
nu am fost la Roma şi nici nu ne vom duce”, însă ascultă 
şi crede că noi am aflat ziua de la cei care cunosc bine 
aceste lucruri şi care locuiesc în cetatea aceea. Cei ce lo- 
cuiesc acolo, încă de mult prăznuiesc această zi, şi, potri- 
vit cu o veche tradiţie, acum ne-au împărtăşit şi nouă 
despre aceasta. 


Evanghelistul nu ne-a însemnat numai îndeobşte, ci ne 
face cunoscut şi ne arată lămurit şi ziua întrupării lui 
Hristos. Cezarul August n-a dat acea poruncă din propria 
iniţiativă, ci pentru că sufletul lui a fost mişcat de Dum- 
nezeu, pentru ca el, fără să vrea, să slujească venirii pe 
lume a Celui Unuia-Născut. Dar va zice cineva: „Ce, a 
fost naşterea lui Hristos la porunca Cezarului?”. Nu 
puţin, iubitule, ci foarte mult, şi acea poruncă era dintre 
lucrurile cele mai neapărate pentru săvârşirea scopurilor 
lui Dumnezeu. Cum aşa? ... Iosif şi cu Maria, născuţi în 
Betleem, părăsiseră cetatea aceasta şi se aşezaseră în 
Nazaret, precum adeseori se întâmplă că oamenii lasă 
cetatea părintească şi îşi mută locuinţa în altă parte, însă 
Hristos trebuia să Se nască în Betleem, de aceea a ieşit 
porunca Cezarului, silindu-i, contra voii lor, să se ducă în 
Betleem, căci aşa a rânduit Dumnezeu. Căci legea care 
poruncea ca fiecare să se înscrie în patria lui i-a silit să se 
ridice de acolo, adică din Nazaret, şi să se ducă în Betle- 
em pentru a se înscrie (Luca 2, 4-7). 


Vedeţi, iubiţilor, rânduiala lui Dumnezeu, care pentru 
scopurile Sale se foloseşte atât de cei credincioşi, cât şi 
de cei necredincioşi, pentru ca cei ce sunt străini de ade- 
vărata cinstire a lui Dumnezeu să înveţe a cunoaşte pute- 
rea şi virtutea Lui! Steaua a adus pe magii de la răsărit; 
porunca Cezarului a adus pe Maria în cetatea ei părin- 
tească, care s-a numit de prooroci ca loc de naştere a lui 
Hristos. Din aceasta, noi vedem că şi Fecioara se trăgea 
din neamul lui David, căci dacă ea era din Betleem, era 
dovedit că şi ea era din casa şi familia lui David. 


Iar a treia dovadă este aceasta: Când Ioan avea în 
pântecele Elisabetei şase luni, ea a primit pe 


Maria. Dacă noi vom afla care este acea lună a sasea, 
atunci vom şti şi când a zămislit Maria, şi ştiind aceasta, 
vom şti şi când ea a născut socotind cele nouă luni. Dar 
de unde putem afla care era a şasea lună a sarcinii Elisa- 
betei? De acolo, că ştim în care lună ea a zămislit, şi 
aceasta o aflăm când vom cunoaşte timpul întru care 
bărbatul ei (Zaharia) a primit vestea cea bună. Şi de unde 
putem cunoaşte aceasta? Din Sfânta Scriptură, fiindcă 
Evanghelia ne istoriseşte că Zaharia era tocmai în Sfânta 
Sfintelor, când îngerul i-a adus vestea şi l-a înștiințat 
despre naşterea lui Ioan. Deci, fiindcă Scriptura arată 
lămurit că singur Arhiereul, şi numai o dată pe an, intra 

CRĂCIUNURI 


pe front 


Indiferent de condiţiile de luptă și 
de trai din linia întâi, militarii ro- 
mâni au acordat atenţia cuvenită 
sărbătorilor religioase (Crăciunului 
şi Paștelui, mai ales). În 1941, Naşte- 
rea Domnului a fost întâmpinată de 
ostaşii Batalionului 3 vânători de 
munte, pe frontul de la Sevastopol, 
„după datinile strămoşeşti, făcând 
un Pom de Crăciun din proiectile 
ruseşti, cu un brăduleţ ornat cu gre- 
nade, cartuşe etc. şi acoperit de ză- 
pada ce începea să acopere deja 
plaiurile”. 


„Noapte de Crăciun, noapte 
sfântă — consemna şi Vasile 
Scârneci. S-a aprins stea- 
ua. Fie ca aceasta să fie 
steaua mântuirii noastre. 
Colindele încep cu glasuri 
duioase, cu izbutită armo- 
nie. Ochii ostaşilor sclipesc 
de emoție. La unii le picură 
lacrimi. Amintirile copilări- 
ei, gândurile la cei dragi şi 
scumpi de acasă... În pici- 
oare, cu capetele plecate, 
ascultăm colindele şi urări- 
le şi, de emoție, pe furiş, ne 
înecăm lacrimile. Nemţii 
dintre noi sunt şi emoţio- 
nați, şi miraţi. Ei sunt hăt, de depar- 
te, din Silezia. Prizonierii ruşi plâng 
şi se închină acum liber, aşa cum s- 
au închinat părinţii lor când, în 
pravoslavnica Rusie, Dumnezeu era 
cu faţa la ei. Cu înfrățire de cama- 
razi de arme şi creştini, împărțim 
puținul de hrană ce-l avem. Steaua 
se stinge. Bombele ruseşti şuieră 
sinistru şi horcăie sălbatic. Cei 
orânduiţi pentru veghe trec la pos- 
turile lor, ceilalți îşi pregătesc culcu- 
şul pe cimentul îngheţat al cazema- 
tei”. 


În tranșee era însă o cu totul altă 
atmosferă: „Ostaşii de pe poziţie su- 
feră grav de frig. Adăposturi adânci 
nu se pot face, căci terenul este stân- 
cos, pietros. Inamicul este foarte 
aproape şi trage din armele cu lune- 
tă, cum ridici capul. Sunt uzi leoar- 
că şi tremură ca varga, bieţii de ei. 


De 12 zile primim numai hrană rece 
şi aceasta când dă Dumnezeu, căci 
cei care aduc hrana dinapoi sunt 
dibuiți de proiectilele dușmanului 
hain. În fiecare noapte avem cai şi 
bucătari răniți şi omorâţi”. 


Ca daruri, comandamentul diviziei a 
oferit ostaşilor Batalionului 3 câte 
250 ml vin, 150 ml rom, două pache- 
te de țigarete şi câte o carte poştală. 
Ofiţerilor mai multe sticle de rom, 
un săpun şi... trei pachete de ţi- 

gări „Antonescu”. Soldaţii germani 
au primit pacheţele cu dulciuri, sti- 
cluţe de cognac şi vin, țigarete etc. 


Peste un an, în 1942, Crăciunul a fost 
sărbătorit de sublocotenentul (r.) 
Gheorghe Şuşanu din Divizia 2 mun- 
te în centrul Caucazului, în satul 
Lesken: „Aseară am ascultat la ra- 
dio colindele şi cântecele divine care 
anunţă naşterea Domnului şi sufle- 
tul ni s-a umplut de durere, încât pe 
unii dintre noi i-au trecut lacrimile. 
În acorduri duioase de cântec, sufle- 
tul, gândul şi dorul nostru zboară 
către ţara noastră, unde am lăsat 
tot ce este mai scump pe lume şi 
pentru care noi pătimim şi murim 
pe pământurile Rusiei”. 


Fiind singurul preot al Diviziei 20 
infanterie în încercuirea de la Stalin- 
grad, căpitanul Octavian Friciu a 
făcut o slujbă religioasă la cartierul 
diviziei, în prezenţa generalului Ni- 
colae Tătăranu şi a statului major, 
binecuvântând pomul de Crăciun 


(un brad ce avea pe el puţină vată şi 
două mucuri de lumânare). În ziua 
naşterii Domnului, preotul a făcut 
slujbă la răniții din Bazarguno, apoi 
s-a deplasat la Pitomnik, unde a fă- 
cut un serviciu divin la răniții şi bol- 
navii internaţi la ambulanţă, precum 
şi pentru ofițerii şi trupa diviziei. 


În 1943, Naşterea Domnului a fost 
întâmpinată cu bucurie şi în prizoni- 
erat. „Seara — consemna locotenen- 
tul Gheorghe Tănăsescu —, serbare 
foarte reuşită dată de ofițeri, cu obi- 
ceiuri de Crăciun. Coruri, irozi, 
«Bună dimineaţa», şi «Moş Cră- 
ciun». Inainte de masă, s 
-a ținut în corpul de dor- 
mitoare o slujbă religi- 
0asă, ocazie cu care s-a 
sfințit anafura. Ni s-a 
comunicat de la coman- 
dament că avem dreptul 
să facem slujbă pe cor- 
puri. Astă seară, slujba 
oficială m-a mişcat foar- 
te mult... Seara ne-am 
strâns la pomul de Cră- 
ciun făcut de Novac şi 
Jean Dumitrescu. Mic şi 
cam sărac, era totuşi 
ordonat cu gust, din ni- 
micuri: vată, aţă albă, 
câteva coşuleţe frumos făcute, cu 
țigări în ele, lumânări mici. O mo- 
nedă de argint lucea în vârf. Era 
minunat, s-a stins pentru câteva 
clipe lumina, s-au aprins lumânări- 
le şi am cântat cu toții «O, brad fru- 
mos!»... Dimineaţa, au venit trei 
soldaţi cu o stea frumos făcută şi ne- 
au urat. Apoi ne-am adunat ofițerii 
din regiment şi ne-am dus la colonei 
să-i colindăm”. 


În 1944, Regimentul 42 artilerie, a 
organizat (la Isaszeg, Ungaria) o fes- 
tivitate adecvată (brad împodobit 
„cu multă gingăşie, imaginaţie şi 
evlavie” de unguroaicele din zonă, 
program de colinde şi dansuri româ- 
neşti şi ungureşti, masă adecvată — 
căprioară, porc, prăjituri după reţete 
ungurești — vin de Tokay etc.), rezul- 
tând „o atmosferă plăcută, de o ade- 


x» 


vărată înfrățire creştinească”. 

CRĂCIUN 1914 


sau când Dumnezeu a biruit în om 


Cana ne gândim la Primul Război 


Mondial, avem în minte doar ima- 
gini cu tranşee, morţi, explozii, bom- 
bardamente, inamici care se urăsc de 
moarte. Un scurt episod face însă 
notă discordantă cu distrugerea şi 
disperarea aduse de conflagrație: 
fraternizarea inamicilor, cu ocazia 
Crăciunului anului 1914, o ultimă 
insulă de umanitate şi speranţă într- 
un război care, conform comanda- 
mentelor statelor beligerante, ar fi 
trebuit să fie gata până la Crăciun. 


Cele mai cunoscute fraternizări au 
avut loc între soldaţii germani şi cei 
britanici. Anglia, marea putere nava- 
lă, comercială şi colonială, se lupta 
pe teritoriu francez cu Germania, 
marea putere terestră, industrială şi 
europeană. Soldaţii de rând, infante- 
riştii mai exact, nu erau pătrunşi de 
ură unii faţă de alţii; ei proveneau 
din aproape aceleaşi medii, unii sol- 
daţi germani lucraseră mulţi ani în 
Anglia pe post de chelneri, frizeri, la 
rândul lor, englezii vizitaseră Ger- 
mania, unii aveau rude şi prieteni în 
ţara acum inamică. 


Cu toate că fraternizarea a reprezen- 
tat o încălcare a codului militar, pen- 
tru cei implicaţi a fost ca pauza unui 
meci de box. În tranşee, inamicul 
avea o faţă, soldaţii din taberele 
inamice se vedeau şi se auzeau reci- 
proc. Se crease o solidaritate a mize- 
riei frontului, după cinci luni de răz- 
poi crunt — bombardamente, atacuri 
la baionetă, morţi neîngropaţi, pă- 
duchi, șobolani, duhoare, ploaie, 
umezeală, traume, moartea camara- 
zilor şi prietenilor, latrina mai 
aproape decât bucătăria, dorul de 
casă, familie, iubită, prieteni, dis- 
tracţie, pace. 


Vremea nu ţinuse cu cei din tranşee 
— norii, ploaia şi vântul contribuiseră 
din greu la starea mizeră fizică şi 
psihică în care se aflau oamenii. Chi- 
ar înainte de Crăciun însă, vremea s- 
a schimbat brusc, a dat un îngheţ şi a 


ieşit soarele. Imediat, starea de spirit 
a soldaţilor s-a îmbunătăţit, mai ales 
că, acum, nu se mai simțeau atât de 
tare duhorile latrinelor, cadavrelor şi 
mâlului. 


În 24 seara, din tranşeele germane 
se auzeau soldaţii inamici cântând, 
cu ajutorul unei orchestre încropite 
ad-hoc. O voce puternică şi foarte 
melodioasă de tenor s-a auzit clar 
până în tranşeele britanice, englezii 
aplaudând la final, până când teno- 
rul german a dat un bis. 


În alt sector al frontului, galezii s-au 
pus şi ei pe cântat, după ce au ridicat 
din tranşee, pe două bețe, o pânză 
mare, pe care scriseseră „Merry 
Christmas”, şi cineva desenase o ca- 
ricatură deloc măgulitoare cu împă- 
ratul Wilhelm al II-lea. Germanii nu 
au tras în pânza respectivă, deoarece 
cântau și ei, în pauzele făcute de ga- 
lezi. 


Într-un raport oficial britanic, e des- 
cris „armistițiul soldaţilor” — la ora 
20:00, germanii au început să pună 
lumânări şi alte lumini pe tranşeele 
lor şi să cânte. Totodată, le-au strigat 
britanicilor să iasă în zona dintre 
tranşee să stea de vorbă, fiindcă ei 
nu vor trage. Britanicii au ieşit, ger- 
manii la fel, cele două trupe s-au 
întâlnit în zona neutră şi au început 
să povestească în mod cordial. În 
alte părţi, germanii au pus cruci lu- 
minate pe parapete. 


În unele zone, ofiţerii au dat voie 
doar câte unui soldat, sau maximum 
doi, să meargă până în liniile adverse 
pentru a schimba câteva vorbe, a bea 
un pahar sau a schimba diverse lu- 
cruri — ciocolată, conserve, pâine, 
schnapps, bere, monede, insigne, 
nasturi militari. După cum bine ob- 
serva un ofiţer britanic, e ciudat că 
vor fi iar inamici peste o zi-două. 


Un ofiţer scoţian scria în jurnalul de 
război oficial al unităţii sale că ger- 
manii au fost cei care au început ar- 
mistiţiul în sectorul lor, venind până 
la sârma ghimpată, cu intenţia de a 
sta de vorbă cu scoţienii şi de a face 
schimb de şepci de iarnă, decoraţii, 
insigne. Englezii le-au dat la schimb 
budincă de prune, foarte apreciată 
de germani. Drept mulțumire, ger- 
manii au adus până în liniile britani- 
ce cadavrele soldaţilor scoțieni ucişi 
cu câteva zile înainte, în timpul ulti- 
melor lupte. S-au schimbat informa- 
ţii despre prizonierii căzuţi în ambe- 
le tabere şi despre răniții care se 
aflau în spitalele militare sau muri- 
seră deja. Şi ofiţerii au făcut schimb 
de cadouri — eşarfe contra mănuşi, 
drept mulţumire pentru informaţiile 
obţinute. 


Cei ce aveau aparate de fotografiat 
au făcut şi poze. La Dixmude, solda- 
ţii belgieni i-au rugat pe germani să 
le trimită familiilor lor din zona ocu- 
pată scrisori şi felicitări şi să-i anun- 
ţe că sunt bine. 

în Sfânta Sfintelor şi în care lună a anului, apoi de aici se 
cunoaşte timpul în care Zaharia a primit vestea cea bună, 
şi din aceasta cunoaştem şi timpul când Elisabeta a ză- 
mislit. 


„„„ Aceasta era în timpul sărbătorii Corturilor şi a postu- 
lui, iar această sărbătoare se făcea la iudei către sfârşitul 
lunii septembrie. Aşadar, atunci a zămislit Elisabeta. 
Acum este timpul să arătăm că în a şasea lună de când 
Elisabeta purta în pântece pe Ioan, Maria a primit vesti- 
rea cea de bucurie şi a zămislit şi ea. Adică, acum a venit 
la ea Gavriil şi i-a zis: „Nu te teme Maria că ai aflat har 
de la Dumnezeu, şi iată că vei zămisli în pântece şi vei 
naşte fiu şi se va chema numele lui lisus” (Luca 1, 30-31). 
Când ea s-a spăimântat şi a întrebat „Cum este aceasta 
cu putinţă?”, îngerul i-a răspuns şi a zis: „Duhul Sfânt Se 
va pogori peste tine şi puterea Celui Preaînalt te va 
umbri; pentru aceea şi Sfântul care Se va naşte din tine, 
Fiul lui Dumnezeu se va chema. Şi iată Elisabeta, rudenia 
ta, a zămislit fiu la bătrâneţea ei şi aceasta este a şasea 
lună pentru ea, cea numită stearpă. Că la Dumnezeu ni- 


x» 


mic nu este cu neputinţă” (Luca 1, 34-37). 


Deci, dacă Elisabeta a zămislit în luna septembrie, Maria 
a zămislit mai târziu, în luna a şasea, în martie, şi dacă, 
mai departe, vom adăuga cele nouă luni până la Naşterea 
lui Hristos, ajungem în luna decembrie, în care şi prăz- 

nuim această zi. 


Am arătat mai înainte tot ce era de zis despre această zi. 
Numai una voiesc să mai adaug, şi apoi voi încheia. Să 
nu fim nemulţumitori către Binefăcătorul nostru. După 
puterile noastre, toţi să-I aducem de toate: credinţă, nă- 
dejde, dragoste, înfrânare, milostenie, iubirea aproape- 
lui. Dar mai ales, când vă apropiaţi de această înfricoşată 
şi Sfântă Masă, de Sfintele Taine, faceţi aceasta cu frică şi 
cu cutremur, cu conştiinţa curată, cu post şi cu rugăciu- 
ne. Socoteşte, o, omule, ce jertfă ai să primeşti, de ce Ma- 
să te apropii! Gândeşte că tu, cel ce eşti praf şi cenuşă, ai 
să primeşti Trupul şi Sângele lui Hristos! Când un împă- 
rat vă cheamă la masa sa, voi staţi acolo cu respect şi 
luaţi cu înfrânare din bucatele puse pe masă. Aici, însă, 
Dumnezeu vă invită la masa Sa şi v-a dat pe propriul Său 
Fiu; şi îngerii stau împrejur cu frică şi cu cutremur, şi 
heruvimii îşi acoperă feţele, şi serafimii strigă cuprinşi de 
spaimă: „Sfânt, Sfânt, Sfânt, este Domnul”. Ceea ce ni se 
dă la această Masă este vindecarea rănilor sufletului nos- 
tru, o visterie neîmpuţinată, care ne agoniseşte împărăţia 
cerurilor. 


„.. O, iubiţilor, viaţa noastră este scurtă; să fim treji şi să 
veghem! Să ne pregătim bine, să arătăm râvnă către toţi 
şi să fim băgători de seamă întru toate. 


CRĂCIUN 


la Odessa 


A 
I Crăciunul lui '40, la Odessa, când intram în cel de al șaptelea an de captivitate, iar marea masă a prizonierilor fu- 
sese deja repatriată (încă din '48), s-a produs o ciudată reacţie de necaz pe soartă din partea băieţilor noştri. 


„În fiecare an să afişăm aceeași bucurie convenţională şi să ne facem urări irealizabile şi mincinoase? Ne-am săturat 
şi de moş Crăciun, şi de «O, ce veste minunată» care nu ne mai vesteşte niciodată nimic privitor la soarta noastră, cea 
reală. Ne-am săturat... Mai bine să trecem de acest interval penibil fiecare adâncit în sine, în singurătatea suferinţei 


lui!” 


Atunci mi-am ieşit şi eu din fire şi le-am spus: „Fraţilor, împotriva cui faceţi voi grevă? Împotriva lui Dum- 
nezeu? Impotriva cui vreţi voi să protestaţi? Impotriva Pruncului Iisus că Şi-a permis să Se nască 
acum, când suntem noi amărâţi? Fraţilor, dacă noi nu găsim în noi în ceasul acesta sfânt măcar atâta bucurie ca 
să-L primim cum se cuvine, atunci suntem pierduţi şi iremediabil învinşi. Degeaba am luptat până acum. Între lumi- 
na Betleemului şi întunericul abisului nu avem altă opţiune. Bucuraţi-vă! Bucuria e ultima noastră armă de luptă. 
Dacă nu reuşim să ne bucurăm în ceasul acesta înseamnă că am capitulat!” 


S-au uitat la mine ca la un apucat, au tăcut, dar până la urmă m-au înţeles. Iar seara aceea de Crăciun a fost una din 


cele mai luminoase şi mai mişcătoare seri din captivitate. 


Radu Mărculescu, Pătimiri şi iluminări din captivitatea sovietică 

TÂLCUIRI 


la icoana Nașterii 
Domnului 


Despre icoana ortodoxă se spune 
că este o „Biblie în imagini”, 
„fereastră spre Cer”, pentru că prin 
intermediul ei Biserica mărturiseşte 
pe cale vizuală adevărul de credinţă. 
Icoana Naşterii Domnului este una 
dintre cele mai bogate icoane ale 
Bisericii în elemente dogmatice, bi- 
blice sau din istoria apocrifă. Pentru 
a înţelege mai bine simbolistica icoa- 
nei Naşterii Mântuitorului, o putem 
împărți în trei registre, care la rân- 
dul lor sunt împărţite în trei părți 
astfel: 

Registrul superior simbolizea- 
ză lumea cerească: Stânga — În- 
gerii care Îl slăvesc pe Dumnezeu; 
Centru — Steaua cu raza călăuzitoare 
şi muntele cu stâncile lui aspre; 
Dreapta — îngerul care vesteşte păs- 
torilor Naşterea Domnului. 
Registrul central simbolizează 
unirea dintre divin și uman: 
Stânga — magii care aduc daruri 
Pruncului; Centru — Pruncul Hristos, 
Maica Domnului, peştera, ieslea, 
boul şi asinul; Dreapta — păstorii. 
Registrul inferior simbolizează 
umanitatea: Stânga — Dreptul Iosif 
şezând îngândurat; Centru — diavolul 
deghizat într-un păstor; Dreapta — 
moaşele Salomeea și Zelemi spălând 
Pruncul. 

Icoana Naşterii Domnului ne arată 
că toată creaţia a luat parte la Naşte- 
rea lui Hristos: prin cerul cu steaua 
ce a călăuzit magii, care aduc daruri- 
le lor de aur, smirnă şi tămâie; înge- 
rii şi păstorii, săraci şi smeriţi, care 
aduc slavă lui Dumnezeu; pământul 
care oferă peştera în care să Se nască 
Mesia. 

În primul registru (registrul 
superior) este zugrăvită bolta ce- 
rească din care răsare o singură ra- 
ză, descoperindu-ne că Dumnezeu 
este Unul. Privind mai jos, observăm 
că raza de lumină se desparte în trei, 
simbol al participării întregii Treimi 
(Tatăl, Fiul şi Duhul Sfânt) la mântu- 
irea omului. 


Pr. Mihail 


Îngerii din partea stângă sunt re- 
prezentaţi în lucrarea lor de doxolo- 
gie, fiind îndreptaţi spre raza de lu- 
mină şi lăudându-L pe Dumnezeu, 
zicând: „Slavă întru cei de sus, lui 
Dumnezeu şi pe pământ pace, între 
oameni bunăvoire” (Luca 2, 14). Pu- 
tem afirma, fără să greşim, că aceas- 
tă cântare, împreună cu cea a păsto- 
rilor (din registrul al doilea al icoa- 
nei) alcătuiesc primul colind al isto- 
riei. 

Îngerul din partea dreaptă este re- 
prezentat în cea de-a doua lucrare, 
de vestire, fiind aplecat spre păstori 
şi vestindu-le acestora Naşterea Îm- 
păratului lui Israel. 

Muntele cu stâncile lui aspre simbo- 
lizează lumea de după căderea în 
păcat a protopărinţilor și a tuturor 
urmaşilor lor. Muntele este alcătuit 
din stânci ascuţite, care sunt zugră- 
vite sub forma unor trepte ce par a 
se uni cu cerul, indicând atât mişca- 
rea de pogorâre a lui Dumnezeu la 
om, cât şi urcarea omului la Dumne- 
zeu, ambele posibile odată cu întru- 
parea Fiului lui Dumnezeu. 

În cel de-al doilea registru 
(centrul icoanei), este zugrăvită 
Maica Domnului, întinsă pe o hlami- 
dă de culoare purpurie — culoarea 
imperială bizantină — ce simbolizea- 
ză faptul că este Împărăteasa Ceruri- 
lor. Sfântului Andrei Criteanul spune 
în Canonul cel Mare: „Ca din porfiră 
S-a ţesut Trupul lui Emanuel înlăun- 
tru în pântecele tău, Preacurată, ceea 
ce eşti porfiră înţelegătoare”. Maica 
Domnului este reprezentată mai ma- 
re decât celelalte persoane 
(supradimensionată), pe jumătate 
ridicată şi ţinând mâna dreapta în 
jurul gâtului, ca şi cum ar încerca să 
înăbuşe un suspin. Expresia de pe 
chipul Ei ne arată că anticipează su- 
ferinţele pe care le va îndura ca Mai- 
că a Celui ce avea să pătimească 
moarte pe Cruce, pentru mântuirea 
lumii. ... Mama nu îşi priveşte Prun- 
cul, ci mai degrabă se uită spre Iosif, 
văzându-i uluirea pentru această 

naştere minunată. 

Pruncul Hristos este aşezat în iesle, 
care are aspectul unui mormânt. 
Scutecele în care este înfăşat (cu bra- 
ţele încrucişate pe piept în chipul 
Crucii) au forma unor fâşii albe, în- 
guste, asemenea giulgiului de înmor- 
mântare. 

În registrul inferior, Bătrânul 
Iosif este reprezentat în colţul din 
stânga-jos, aşezat şi foarte îngându- 
rat. Această tulburare pricinuită de 
Naşterea lui lisus ne este zugrăvită 
în Condacul al IV-lea din Acatistul 
Buneivestiri: „Vifor de gânduri îndo- 
ielnice având întru sine, înțeleptul 
Iosif s-a tulburat [...], dar cunoscând 
că zămislirea ta este de la Duhul 
Sfânt a zis: Aliluia”. 

Diavolul (sub înfăţişarea unui păs- 
tor), văzându-i credinţa îndoielnică, 
vine şi-l ispiteşte, zicându-i că o feci- 
oară nu poate naşte, acesta fiind un 
lucru contrar legilor firii: „Aşa cum 
acest toiag (reprezentat îndoit sau 
rupt, simbol al sceptrului zdrobit al 
fostei sale puteri) nu va mai putea să 
dea vlăstare, tot aşa o fecioară nu 
poate să nască” (şi deodată toiagul a 
înflorit). 

Scena spălării lui lisus, prezentată 
în colţul din dreapta-jos al icoanei, 
ne duce cu gândul la Taina Botezului 
şi este relatată în scrierea apocrifă a 
lui Iacov şi Evanghelia după Matei, 
unde se vorbeşte despre două femei 
— Salomeea și Zelemi — chemate de 
Iosif pentru a o asista la naştere pe 
Fecioara Maria. 

Icoana Nașterii se face pridvor al 
Epifaniei, al Pătimirii şi al Invierii, 
dar şi al Cincizecimii, ridicând de pe 
umerii firii noastre o întreită robie şi 
piedică: a păcatului, a morţii şi a firii 
noastre rănite. 

BAIE DE SÂNGE 
în ziua de Crăciun 


Noaptea de Crăciun răsuna de co- 
linde, de clopoței şi de vocile colin- 
dătorilor (din oraşul Piteşti) şi a tre- 
cut cu greu. Trăiam în aceeaşi at- 
mosferă de supraînghesuială în care, 
pe de-o parte erai obligat să stai cul- 
cat, iar pe de altă parte nu puteai să 
stai nici pe spate, nici în altă 
poziţie comodă, fiind atât de 
înghesuiți, încât ne auzeam 
respiraţia și se amestecau tran- 
spiraţiile. Sarabanda vergelelor 
metalice lovite într-un anumit 
fel de gardieni anunţa deştepta- 
rea în ziua de Crăciun. Nu-mi 
amintesc dacă aveam posibilita- 
tea de a ne spăla cât de cât mâi- 
nile și faţa, întrucât chiuveta din 
cele două WC-uri era mai mult 
iluzorie pentru noi, cei aproxi- 
mativ 100 de oameni. 


Am respirat cât de cât uşuraţi 
când am început să ne mişcăm 
şi să ne spunem în gând rugă- 
ciunea. În sfârşit sosi şi terciul 
(sau apa colorată) din ziua de 
Crăciun 1949... Am început să 
ne strângem mâinile unii altora 
cu urările cuvenite acestei datini 
şi culmea, observam cum din rându- 
rile reeducaţilor se strecurau din ce 
în ce mai mulţi. Ce gest fratern! mi- 
am zis... Uite că până şi reeducaţii 
simt nevoia ambianţei frăţeşti în 
această zi a bucuriei — cum se mai 
numeşte ziua de Crăciun. Deodată — 
brusc — un semnal, un strigăt şi sunt 
lovit fără să apuc să văd de cine pes- 
te ochi, în cap, în burtă... parcă s-ar 
fi prăvălit cerul în jurul meu. Geme- 
te, urlete... Văd cum unii cad la pă- 
mânt. Simt cum cad şi eu şi nu mai 
ştiu nimic. Într-un târziu mă trezesc 
cu mâna lui Silviu Murgu pe frunte — 
şi el plin de sânge — realizând că 
suntem mai mulţi îngrămădiţi sub 
priciul de la camera 4 Spital. Ce s-a 
întâmplat? Nu puteam realiza. 
Simţeam cum sunt tras de picioare 
în urlete: 


Mărturia fostului deținut politic Aurel Vișovan, 
supraviețuitor al Experimentului Pitești 


-Ieşiţi afară, bandiților! La lumină, 
să fiți văzuţi! 


Suntem scoşi de sub prici toţi cei 
bătuţi, iar în cameră, la lumina zilei, 
gardienii cu bâte în mână se uitau la 
noi. Alături de ei îi recunosc pe 
Turcanu, Sobolevschi, Popa Ţanu şi 


mulţi alţii... Culmea! Iată şi figurile 
lui Cori Gherman, Nuti Pătrăşcanu, 
Burculeţ şi alţii pe care-i credeam că 
sunt alături de noi. 


-Au vrut să ne omoare legionarii! 
striga Ţurcanu adresându-se gardi- 
enilor. Atunci, un alt răpăit de bas- 
toane, ciomege, poate chiar răngi, 
lovituri de cizme s-au abătut asupra 
noastră. 


Regizarea a fost mai mult decât pue- 
rilă, dar specifică ideologiei comu- 
niste pentru aplicarea terorii prin 
orice mijloace. Dacă scăpase vreun 
centimetru de pe noi neînvineţit de 
fraţii noştri, gardienii ne-au acoperit 
într-o baie de sânge. Nu înţelegeam, 
nu realizam de ce se întâmplă aceste 
lucruri tocmai în această zi a bucuri- 


ei, a Naşterii Domnului nostru Iisus 
Hristos? Nu aveam cu ce să ne oblo- 
jim rănile, care rămăseseră deschise 
şi sângerau. Era deja către seară. 
Nici vorbă de mâncare în acea zi. De 
altminteri, cine ar fi putut mânca ? 


Unii dintre reeducaţi au rămas prin- 
tre noi ca să ne păzească. Cei- 
lalţi s-au strâns în partea 
opusă şi începuseră să cânte 
un marş comunist pe care îl 
repetau neîncetat. Şi totuşi, 
era ziua de Crăciun. Ziua în 
care S-a născut Pruncul Iisus, 
dar pentru noi era o Vinere 
Mare, Vinerea Calvarului şi a 
deznădejdii. Un strop de lu- 
mină — parcă — m-a întărit 
un pic la gândul că Iisus pe 
Cruce a fost — până şi El — în 
deznădejde... Dar nu voia 
Mea, ci voia Ta să fie... 


O altă avalanșă de lovituri s-a 
năpustit asupra noastră. De 
data aceasta îl văd desluşit pe 
Cori Gherman izbindu-mă cu 
putere. 


-Cum, şi tu ?... 


-Gura, banditule! Te cunosc bine ! 
Să spui tot, tot ce n-ai spus la Secu- 
ritate. Să nu mai rămână nimic în 
tine. 


Se amestecau loviturile lui Țurcanu 
cu ale lui Sobolevschi, Burculeţ, Nuti 
Pătrăşcanu... Cu toţii loveau în nişte 
fiinţe rănite de moarte, neputincioa- 
se. Eram zdrobiţi şi trupeşte şi sufle- 
teşte. 


Asa că, dragi cititori, vedeţi cum am 
petrecut noi prima zi de Crăciun a 
anului 1950. lertaţi-i însă şi voi, cum 
i-am iertat şi noi, pe toţi cei care ne- 
au supus la astfel de degradări. 


